section_heading: T-84 Oplot
paragraph_text: Varijanta tenka označena T-84-120 "Oplot" ili KERN-2.120 naoružana je topom kalibra 120 mm, zbog usklađivanja s NATO standardima. Ugrađen je i potpuno novi automatski punjač s 22 granate smještena u stražnji dio kupole (kao kod francuskog tenka Leclerc). Ukrajinci imaju problema oko nabave topova 120 mm iz inozemstva (švicarska tvrtka SW im je isporučila samo dva topa za prototipove i prekinula daljnje isporuke), a i razvoj topa 120 mm je naišao na niz problema, pa je budućnost projekta T-84-120 neizvjesna.